hotchpotch/miracl-hf-unified huggingface dataset:
పోలేపల్లె (పులివెందల)
పోలేపల్లె, వైఎస్ఆర్ జిల్లా, పులివెందల మండలానికి చెందిన గ్రామము
వజ్జా సాంబశివరావు
ప్రపంచస్థాయి బిట్స్ పిలానీ, డీం డ్ విశ్వవిద్యాలయం ఇన్-ఛార్జ్ ఉపకులపతి.
వీరి స్వగ్రామం గుంటూరు జిల్లా తుళ్ళూరు. నాన్న వెంకటపతిరావు, అమ్మ అనసూయమ్మ. సాధారణ రైతు కుటుంబం.
వీరు ఐదవ తరగతి వరకు తుళ్ళూరు గ్రామంలోని ప్రభుత్వ ఏకోపాధ్యాయ పాఠశాలలోనే చదివినారు. తరువాత కె.వి.ఆర్.జిల్లా పరిషత్తు ఉన్నత పాఠశాలలో 11వ తరగతి (ఎస్.ఎస్.ఎల్.సి) వరకు చదివినారు. తరువాత బి.ఎస్.సి., చదివి బిట్స్, పిలానీలో చేరినారు. అక్కడే ఎం.ఎస్.సి., పి.హెచ్.డి.లను చదివినారు. తరువాత అదే సంస్థలో అధ్యాపకునిగా చేరి, నాలుగు దశాబ్దాలపాటు వివిధ హోదాలలో బిట్స్ విస్తరణకు సహాయపడినారు. 2005 లో నాటి బిట్స్ ఛాన్సలర్ శ్రీ కె.బి.బిర్లా, హైదరాబాదులోని శామీర్ పేటలో బిట్స్ ప్రాంగణం కొరకు 200 ఎకరాల భూమి సమకూర్చడంలో కీలకపాత్ర వహించడమేగాక, రాళ్ళు, గుట్టలతో ఉన్న ఆ ప్రాంతములో కేవలం 8 నెలలో రు. 250కోట్ల వ్యయంతో ఆధునిక విద్యాసౌధాన్ని నిర్మించారు. 2006 లో ప్రారంభమైన ఈ ప్రాంగణం, ప్రస్తుతం, 13 విభాగాలతో, 200 మంది అధ్యాపక నిపుణులు, 3,500 మంది విద్యార్థులతో దేశంలోనే అగ్రగామిసంస్థగా మారినది. 2020 నాటికి బిట్స్, హైదరాబాదు విద్యాసంస్థను రు. 350 కోట్లతో వీరు విస్తరించనున్నారు. తుళ్ళూరులోని తమ పదెకరాల పొలాన్నీ వీరు నవ్యాంధ్రప్రదేశ్ రాష్ట్ర రాజధాని కొరకు అప్పగించారు. [2]
[1] ఆంధ్రజ్యోతి 24.11.2013 http://www.andhrajyothy.com/node/32599
[2] ఈనాడు మెయిన్; 2015, జూలై-31; 14వపేజీ.
నీలిమా గుప్తె
ఎం.ఎస్.సి అధ్యయనం ముంబయి ఐ.ఐ.టిలో జరిగింది. 10 సంవత్సరాలు పునాలో సుహృద్భావ వాతావరణంలో ఉద్యోగబాధ్యతలు నిర్వహించిన తరువాత భర్తపనిచేస్తున్న చెన్నైకి వచ్చి చెన్నై ఐ.ఐ.టిలో ఉద్యోగం బాధ్యతలు స్వీకరించింది. చెన్నై ఉద్యోగబాధ్యతలు కొంత అసంతేప్తి కలిగించాయని ఆమె కథనాలు వివరిస్తున్నాయి.
ఇరూసిక్ ఆమ్లం
ఇరూసిక్ ఆమ్లం(యూరిసిక్ ఆమ్లం) ఒక అసంతృప్త కొవ్వు ఆమ్లం. ఇది ఒక ద్విబంధాన్ని కలిగివున్న అసంతృప్త కొవ్వు ఆమ్లం. ఇరూసిక్ ఆమ్లం 22 కార్బనులను కలిగి వున్న, ఒకే ద్విబంధమున్న అసంతృప్త ఆమ్లం. ఈ ఆమ్లాన్ని ఏక ద్విబంధయుత కొవ్వు ఆమ్లం (monounsaturated fatty acid) అంటారు . ఈ కొవ్వు ఆమ్లం  క్రూసిఫెరె (cruciferae) కుటుంబానికి చెందిన మొక్కల గింజలలో అధికంగా లభ్యమవుతుంది. ఆవాలు (mustard, rapeseed) నూనెలో మరియు వాల్‌ప్లవరు గింజల నూనెలలో ఇరూసిక్ ఆమ్లం ఎక్కువ శాతంలో కన్పిస్తుంది.
అవాలనూనెలో ఇరూసిక్ ఆమ్లాన్ని అధికంగా వున్నట్లు గుర్తించారు. సంస్కృత గ్రంథాలలో వ్రాసినదానినిబట్టి క్రీ.పూ.200-1550 సం.నాటికే ఆవాలపంటను సాగుచేసి, ఆవాలనూనెను వంట చెయ్యుటకు మరియు కాగడాలను వెలిగించుటకు ఉపయోగించేవారని తెలుస్తున్నది. గ్రీకు, రోమను మరియు చైనా భాషలలో లభ్యమైన లిఖిత సమాచారం ప్రకారం క్రీ.పూ.500-200 సం. మధ్య ఔషధాలలోకూడా వాడేవారని తెలుస్తున్నది
ఇరూసిక్ ఆమ్లం ఒక మోనో కార్బోక్సిల్ ఆమ్లం.కొవ్వుఆమ్లం యొక్క హైడ్రోకార్బను గొలుసు చివర ఒక కార్బోక్సిల్ (COOH) సమూహాన్ని కల్గివుంటుంది. ఒకద్విబంధాన్ని 13 వకార్బను వద్ద కలిగివున్నది (COOH వైపునుండి లెక్కించినప్పుడు). ఇరూసిక్ కొవ్వు ఆమ్లం ద్విబంధం వద్ద సిస్ అమరికను కలిగివుండును. దీనికి ఒమేగా(ω)-9 కొవ్వు ఆమ్లమనికూడా పిలుస్తారు. ఇవన్ని ఇరూసిక్ ఆమ్లం యొక్క సాధారణ పేర్లు. ఇరూసిక్ ఆమ్లంయొక్క శాస్త్రీయమైన పేరు సిస్, 13-డొకోసెనోయిక్ ఆమ్లం (cis-13-Docosenoic acid).దీని యొక్క అణుఫార్ములా: CHCOOH
ఇరూసిక్ నిర్మాణ రసాయనిక ఫార్ములా
CH(CH)CH=CH(CH)COOH
సిస్,13-డొకోసెనోయిక్ ఆమ్లం(cis-13-Docosenoic acid)
భౌతిక ,రసాయనక ధర్మాల పట్టిక ఇరూసిక్ ఆమ్లం మిథైల్ ఆల్కహాల్ (మిథనాల్)లో చర్య జరుపుట వలన ఇరూసిక్ ఆమ్లం యొక్క మిథైల్ ఎస్టరు(methyl ester)ఏర్పడును.ఇది సాధారణ వ్యవహారికపేరు. ఇరూసిక్ ఆమ్లం,మిథైల్ ఎస్టరు యొక్క శాస్త్రీయ పేరు మిథైల్ -13- డోకోస్‌ఇనోయేట్( Methyl (13Z)-13-docosenoate). 13- డోకోస్‌ఇనోయేట్, మిథైల్ ఎస్టరు(13-Docosenoic acid methyl ester) అనేది మరొక శాస్త్రీయ పేరు.
కాయిల్ పంపు
కాయిల్ పంపు అనగా తక్కువ లిఫ్ట్ పంపు, ఇది కాయిల్ (చుట్ట) ఆకారంలో ట్యూబ్ (గొట్టం) ను కలిగి ఉంటుంది, ఇది ఇరుసుతో పాటుగా తిరుగునట్లు ఇరుసుకు అమర్చబడి ఉంటుంది. ఈ కాయిల్ పంపును ఇంజను శక్తితో లేదా జంతువు శక్తితో పనిచేయిస్తారు. ఇరుసు వేగంగా తిరిగినపుడు కాయిల్ పంపు కూడా వేగంగా తిరిగి సమర్ధంగా పనిచేస్తుంది. ఇది తిరుగుతున్నప్పుడు ట్యూబ్ ద్వారా నీటిని తీసుకొని నీటిని పైకి చేర్చేందుకు అమర్చబడిన మరొక పైపుకి పంపిస్తుంది, ఈ పైపులో నుంచి నీరు పైకి వస్తుంది.
సాధారణంగా నీటిపారుదల ప్రయోజనాల కోసం అనేక "తక్కువ లిఫ్ట్ పంపు"ల వలె ఈ కాయిల్ పంపును ఉపయోగిస్తున్నారు. ఇది ఇప్పటికి ఆసియాలోని రైతులు ఉపయోగిస్తున్నారు.
కాయిల్ పంపు ఆర్కిమెడెస్ స్క్రూ కు ప్రత్యామ్నాయంగా నిర్మించబడింది. ఆర్కిమెడెస్ స్క్రూ వలె కాక దీనిని అడ్డంగా కూడా నడిపించవచ్చు, ఆర్కిమెడెన్ స్క్రూ అయితే 30° వంగి ఉంటుంది. సరైన రొటేటింగ్ సీల్ బిగించి ఉన్న కాయిల్ పంపు, ఎక్కువ ఎత్తుకు నీటిని సరఫరా చేయగలదు, సాధారణంగా 5 నుంచి 10 మీటర్ల పైకి నీటిని పంపించగలదు. ఇతర సూత్రాలతో నడుపబడుతున్న కొత్త పంపులు ఉద్భవిస్తున్నప్పటికి, కొన్ని ఇతర ప్రయోజనాల దృష్ట్యా ఒక ముఖ్యమైన సాధనంగా కాయిల్ పంపు మిగిలిపోయింది, దీనిని నిర్మించడం మరియు మరమ్మతు చేయడం సులభం, అంతేకాక దీనికి అయ్యే ఖర్చు చాలా తక్కువ. ఈ పంపు నిర్మించేందుకు అవసరమైన అన్ని భాగాలు మెటల్ గా స్థానిక వనరుల నుండే లభించగలదు. దీని రూపం సులభంగా చెయ్యవచ్చు.
ముందు చెప్పినట్లుగా, ఈ పంపు కేవలం చిన్న ఎత్తు మీదకే నీటిని పంపించగలదు. డ్రైనేజీ మరియు సాగునీటిపారుదల వ్యవస్థలలో వచ్చిన అనేక ఇతర పంపింగ్ అనువర్తనాల వలన లేదా నీరు ఎక్కువ లోతు నుండి తోడవలసిన పరిస్థితుల వలన ఈ పంపులు తగినవిగా లేవు.
మర పంపు - ఆర్కిమెడిస్ స్క్రూ
అంబటి బ్రాహ్మణయ్య
అంబటి బ్రాహ్మణయ్య గల్లీ నుండి ఢిల్లీకి ఎదిగిన వ్యక్తిగా చెప్పుకోవచ్చు. దివిసీమలోని కుగ్రామమైన నాగాయలంక మండలం వక్కపట్లవారిపాలెంలో అంబటి రాయుడయ్య, వెంకట సుబ్మమ్మలకు బ్రాహ్మణయ్య 13-01- 1940న జన్మించారు. రైతు కుటుంబలో జన్మించిన ఆయన వ్యవ సాయదారు డిగా తన జీవితాన్ని ప్రారంభించారు. 
ఆయన తొలి నాళ్లలోనే నంగేగడ్డ పం చాయితీ వార్డు మెంబరుగా రాజకీయ అరంగేట్రం చేశారు.1964లో గ్రామ పంచాయితీ వార్డు మెంబరుగా ఎన్నికై 70 నుండి 81 వరకు వక్కపట్లవారిపాలెం సర్పంచిగా, 81 నుండి 86 వరకు అవనిగడ్డ సమితి అధ్యక్షుడిగా బ్రహ్మణయ్య పనిచేశారు. 1985లో తెలుగుదేశం పార్టీలో చేరిన ఆయన జిల్లా పార్టీ కన్వీనర్‌గా 86 నుండి 88 వరకు జిల్లా టిడిపి కార్యదర్శిగా, 88 నుండి 90 వరకు రాష్ట్ర టిడిపి కార్యదర్శిగా, 1990 నుండి 94 వరకు జిల్లా పార్టీ అధ్యక్షుడిగా, 1994 నుండి 99 వరకు మచిలీపట్నం ఎమ్మెల్యేగా, 1999 నుండి 2004 వరకు బందరు పార్లమెంటు సభ్యునిగా పనిచేశారు. 2009 అసెంబ్లీ ఎన్నికల్లో అవనిగడ్డ శాసనసభ్యుడిగా ఆయన ఎన్నికయ్యారు. ఆయనకు భార్య, కుమారుడు శ్రీహరిప్రసాద్, కుమార్తెలు సులోచన, వరలక్ష్మీ, భాగ్యలక్ష్మీ ఉన్నారు. 1994లో అవనిగడ్డ నియోజకవర్గానికి సీటు కోసం చివరి వరకు ప్రయత్నించిన ఆయన అప్పటి పరిస్ధితిలో పార్టీ అధ్యక్షులు ఎన్టీ రామారావు కోరిక మేరకు మచిలీపట్నం శాసన సభ్యునిగా పోటీ చేసి అనూహ్య విజయం సాధించారు. నాటి సంగతులను ఆయన పదే పదే దివిసీమ ప్రజానీకానికి చెబుతూ ఉండేవారు. ఎన్టీ రామారావు మరణానంతరం జరిగిన రాజకీయ పరిణామాల్లో లక్ష్మీ పార్వతీ స్ధాపించిన అన్న తెలుగుదేశం పార్టీలో క్రియా శీలక పాత్ర పోషించి పార్లమెంటులో జరిగిన ఉప ఎన్నికల్లో తెనాలి పార్లమెంటు అభ్యర్థిగా 1996 లో పోటీ చేసి ఓటమి పాలయ్యారు. అదే విధంగా 2004లో బందరు పార్లమెంటు సభ్యుడిగా పోటీ చేసి ఓటమి పాలయ్యారు.
కెనాన్ ఈ ఓ ఎస్ 600డి
కెనాన్ ఈ ఓ ఎస్ 600డి అనునది కెనాన్ ఇంక్ చే 7 ఫిబ్రవరి 2011 న విడుదల చేయబడిన 18.0 మెగా పిక్సెల్ డిజిటల్ ఎస్ ఎల్ ఆర్ కెమెరా.
=ప్రాథమిక షూటింగ్ మరియు ఇమేజ్ ప్లేబ్యాక్=
ఇది పరిపూర్ణ స్వయంచాలిత మోడ్. కెమెరా సీన్ ని దానంతట అదే విశ్లేషించి కావలసిన సెట్టింగ్ లని కూర్చుకొంటుంది
క్షేత్ర అగాథం, ఫ్ల్యాష్ వంటివి నియంత్రించవచ్చును.
సబ్జెక్టుని అతిశయించి నేపథ్యాన్ని మసకబారేట్లు చేస్తుంది
అతి సమీపం నుండి అతిదూరం ఉన్నవి స్పష్టంగా చూపించటానికి
సూక్ష్మ వస్తువులని అత్యంత సమీపం నుండి చిత్రీకరించటానికి
=క్రియేటివ్ షూటింగ్=
=అడ్వాన్స్డ్ షూటింగ్=
గొలుసు పంపు
గొలుసు పంపు అనగా ఒక రకమైన నీటి పంపు, ఇది ఒక అంతులేని గొలుసు, దీనికి దబర వంటి అనేక వృత్తాకార పాత్రలు ఒకదాని తరువాత ఒకటి వరుసగా ఉంటాయి. గొలుసు యొక్క ఒక భాగం నీటిలోకి మునిగి ఉంటుంది, మరియు ఈ గొలుసు ఒక చక్రం ద్వారా లేదా రెండు చక్రాల ద్వారా నీళ్ళలోంచి గట్టు వద్దకు నడిపించబడుతుంది. ఈ గొలుసుకు అమర్చబడిన పాత్రలు గొలుసుతో పాటు తిరుగుతుంటాయి, ఈ పాత్రలు నీటిలోకి మునిగినప్పుడు నీటిని నింపుకునే విధంగా, గట్టు వద్దకు వచ్చినప్పుడు పారబోసే విధంగా అమర్చబడి ఉంటాయి. అందువలన ఈ గొలుసు తిరిగినపుడు దీనికున్న పాత్రలు పల్లంలోనున్న నీటివనరు లోపలికి మునిగి నీటిని నింపుకొని గట్టునున్న కాలువలకు చేరవేస్తాయి. ఈ చైన్ పంపులను ప్రాచీన మధ్య ప్రాచ్యం, ఐరోపా, చైనా, మరియు ప్రాచీన ఈజిప్ట్ లలో శతాబ్దాలుగా ఉపయోగించారు.
తాడు పంపు
బ్యుటేన్
బ్యుటేన్అనునది ఒక హైడ్రోకార్బను సమ్మేళనం.కర్బనరసాయన శాస్త్రంలో బ్యుటేన్ ఆల్కేను (alkane) సముహాంనకు చెందినది.బ్యుటేన్ సాధారణ వాతావరణ పీడనం మరియు సాధారణ ఉష్ణోగ్రత వద్ద ఇది వాయు రూపం వుండును. ఇది రంగు, వాసన లేని మరియు సులభంగా మండే గుణము ఉన్న వాయువు.ఇది ఒక సంతృప్త ఉదజని-కర్బనపు సమ్మేళనం. కార్బను-ఉదజని గొలుసులో ద్విబంధాలు వుండవు.
బ్యుటేన్ వాయువు ముడి పెట్రోలియం బావులనుండి వెలువడు సహజ వాయువులోను ముడిపెట్రోలియంలో లభించును.బ్యుటేను వాయువును మొదటగా పిట్సుబర్గ్ (pittsburg) కు చెందిన డా.వాల్టరు స్నెల్లింగ్ పెట్రోలలో మిశ్రితమై వున్నట్లుగా గుర్తించాడు .బ్యుటేన్ తో పాటు ప్రొపేన్ వాయువును కూడా గుర్తించడం జరిగింది.
బ్యుటేన్ వాయువు నాలుగు కార్బనులను కలిగిన కర్బన-ఉదజని సమ్మేళనం.ఇది సంతృప్త కర్బన-ఉదజని సమ్మేళనం. అందుచే దీనిని ఆల్కేన్ సమూహంలో చేర్చారు. బ్యుటేన్ నాలుగుకార్బను పరమాణువులు, పది హైడ్రోజన్పరమాణువులు సంయోగం చెందటం వలన ఏర్పడిన సమ్మేళనం.దీని అణుఫార్ములా CH.బ్యుటెను రెండు రూపాలలో లభిస్తుంది.ఒకటి n-బ్యుటేను.n-బ్యుటేను లేదా సాధారణ బ్యుటేనుయొక్క ఉదజని-కర్బన సమ్మేళనంలో ఎటువంటి శాఖలు/కొమ్మలు (branches) ఉండవు. మరియొకటి దీని ఐసోమరు అయిన ఐసోబ్యుటేను (Isobutane). ఐసోబ్యుటేను అనునది శాఖాయుత సౌష్టవమున్న సమ్మేళన వాయు పదార్థం.n-బ్యుటేను యొక్క శాస్త్రీయ నామం (IUPAC) బ్యుటేను కాగా, బుటేన్ యొక్క సమాంగం అయిన ఐసోబ్యుటేన్ యొక్క శాస్త్రీయ నామం 2-మిథైల్ ప్రొపేన్ (2-methyl propane).
భౌతిక ధర్మాల పట్టిక 
 2CH + 13O → 8CO + 10HO +Heat
2 CHCHCHCH + 7 O → 2 CH (CO) O + 8 HO
జలరాట్నం
జలరాట్నం అనగా నీటిని పైకి తోడే రాట్నం ఆకారం కలిగిన ఒక యంత్రం, ఇది నీటిపై తిరుగుతూ నీటిపై కృత్రిమంగా నిర్మించబడిన కాలువలోకి నీరును సరఫరా చేస్తుంది, ఈ కాలువను ఆంగ్లంలో ఆక్విడెక్ట్ అంటారు. జలరాట్నంను ఆంగ్లంలో నోరియా అంటారు, దీనిని సాగునీటి ప్రయోజనాల కోసం ఉపయోగిస్తారు.
జలరాట్నాలు మూడు రకాలు ఉన్నాయి. ఉదాహరణకు అత్యంత సాధారణ జలరాట్నం బకెట్ల గొలుసు కట్టబడిన నిలువుచక్రం. ఈ బకెట్ల గొలుసు 8 మీటర్ల (26 అడుగులు) లోతు వరకు ఉండవచ్చు, ఈ బకెట్లు బావిలోకి వ్రేలాడి ఉంటాయి. అత్యంత ప్రాచీనమైన ఈ రకపు నోరియాలను నడిపేందుకు గాడిదలను లేదా ఎద్దులను ఉపయోగించారు. జంతువు వలన తిరిగే మరొక చక్రంతో నోరియా అనుసంధానమై ఉన్నందువలన ఆ చక్రంతో పాటు నోరియా కూడా తిరుగుతుంది. తద్వారా ఈ నోరియాకు ఉన్న బకెట్లు కూడా తిరుగుతూ నీటిలోనికి మునిగినప్పుడు నీటిని నింపుకొని పైకి వచ్చినప్పుడు పైన కృత్రిమంగా ఏర్పాటు చేసిన కాలువలో పారబోస్తాయి.
రెండవ రకం కూడా కొద్ది మార్పులతో ఇలానే ఉంటుంది, అయితే ఇది గాలి శక్తి ద్వారా నడుపబడుతుంది.
మూడవ రకపు జలరాట్నం కూడా కొద్ది మార్పులతో ఇలానే ఉంటుంది, అయితే ఇది నీటి ప్రవాహపు శక్తి ద్వారా ముఖ్యంగా నది ప్రవాహపు శక్తి ద్వారా నడుపబడుతుంది.
గొలుసు పంపు
మంగళా నార్లీకర్
మంగళా నార్లింకర్ చిన్నవయసు నుండి తెలివైన విద్యార్థులలో ఒకటిగా గుర్తింపు పొందింది. అప్రయత్నంగానే ఆమె మిడిల్ స్కూల్ మరియు ఉన్నత పాఠశాల వరకు ప్రభుత్వం నుండి ద్కాలర్‌షిప్ అందుకున్నది. ఉన్నత పాఠశాల చదివే సమయంలో" కామత్ " ఆమెను అభిమానించే ఆమెకు మిగిలిన విద్యార్థులలా సరైన లక్ష్యం లేదని సాధించాలంటే లక్ష్యం వైపు పయనించేలని ప్రేరణ కలిగించాడు. ఆమెకు గణితం (మ్యాథ్స్) అంటే అత్యధికంగా ఆసక్తి ఉన్నకారణంగా ఆమె ఫిజిక్స్ మరియు కెమెస్ట్రీలలో సమయం వృధాచేయకుండా కళాశాలలో మాథమేటిక్స్ ప్రధానాంశంగా వరల్డ్ హిస్టరీ, ఎకనామిక్స్, సివిక్స్ మరియు సంస్కృతం ఉపాంశాలను ఎంచుకున్నది. ఆమె గణితశాస్త్రాన్ని అభిమానించింది. ఆమె అధ్యయనం చేయడానికి
టీ.ఐ.ఎఫ్.ఆర్‌లో స్కూల్ ఆఫ్ మాథమెటిక్స్‌లో చేరింది. ఆమె స్కూల్ ఆఫ్ మాథమెటిక్స్‌లో రీసెర్చ్ అసోసియేట్‌గా అవకాశం లభించిన తరువాత ఆమె పెద్దల వత్తిడికారణంగా వివాహానికి
అంగీకారం తెలిపింది. వివాహం తరువాత ఆమె భర్తతో ఇంగ్లండుకు వెళ్ళింది. తరువాత ఆమె భర్త ప్రముఖ ఆస్ట్రోఫిజిస్ట్ గా పనిచేసాడు. ఆమె భర్త సహకారంతో అధ్యయనంలో ముందుకు సాగినా కుటునబబాధ్యతల వలన రీసెర్చ్ మాత్రం కొనసాగించలేక పోయింది. ఆమె వైవాహిక జీవితం సంతోషంగా సాగింది. ఆమె ఇద్దరు కుమార్తెల జననం తరువాత కుటుంబం తిరిగి భారతదేశానికి వచ్చింది. భారతదేశానికి తిరిగి వచ్చిన తరువాత ఆమె భర్త టి.ఐ.ఐ.ఆర్‌లో ఫ్రొఫెసర్‌గా బాధ్యతలు చేపట్టాడు. వారికి టి.ఐ.ఐ.ఆర్‌కు అతిసమీపంలో నివాసగృహం లభించిది. అది ఆమెకు అదృష్టంగా పరిణమించి నిలిపివేసిన మాథమెటిక్స్ రీసెర్చ్‌ని తిరిగి కొనసాగించింది. అలాగే ఆమె ప్రొఫెసర్ రామచంద్రన్‌ బృందంలో చేరి " అనలిస్టిక్ నంబర్ థియరీ " బాధ్యత చేపట్టింది. ఆమె అత్తమామలు, ఇద్దరు పిల్లల పాలనాపోషణల మద్య రీసెర్చ్ పూర్తిచేసి డాక్టరేట్ సంపాదించింది. డాక్టరేట్ అందుకునే సమయానికి ఆమె మూడో కుమార్తెకు జన్మనిచ్చింది. టి.ఐ.ఐ.ఆర్‌లో " పూల్ ఆఫీసర్‌గా పనిచేస్తూ థిసీస్ పేపర్లను కొన్ని ప్రచిరించింది. టి.ఐ.ఐ.ఆర్‌ చాలాదూరంగా నివాసం మారిన తరువాత " బాంబే యూనివర్శిటీలో " మాథమెటిక్స్ బోధించింది. అయినప్పటికీ టి.ఐ.ఐ.ఆర్‌లో గెస్ట్ లెక్చరర్‌గా ఎం.ఫిల్ విద్యార్ధులకు బోధించింది. 1999లో పూనాకు బదిలీ అయిన తరువాత " పూనా యూనివర్శిటీ మాథమెటిక్స్ " డిపార్ట్మెంటులో పనిచేసింది. గృహబాధ్యతల భారంతో నా రీసెర్చ్ కొనసాగుతూనే ఉంది. ఒకప్పుడు ఆమెసాన్నిధ్యం అధికంగా కోరుకున్న కుమార్తె తరువాతి కాలంలో ఆమె ఎనుకు ఉద్యోగిని కాలేదని ప్రశ్నించడం స్త్రీవృత్తి జీవితంలో ఎదుర్కునే పరిస్థితుల వైరుధ్యానికి ఒక నిదర్శనం. ఆమె తన కుటుంబ నిర్వహణకు, పిల్లల పెనపకానికి, వారి అభివృద్ధికి పాటుపడానికి సంతోషంగా అధిక సమయం వెచ్చించి వృత్తిజీవితానికి పూర్తిగా అంకితం కావడంలో విఫలమైంది. అందరూ భయపడుతున్న గణితం బూధించడం ఆమెకు అధికంగా ఆనందం 
కలిగించింది. చిన్న పిల్లలు గణితం సులువుగా నేర్చుకోవడానికి సహకరిస్తే బాగుంటుందని యోచించి వారి కొరకు ఒక పుస్తకాన్ని వెలువరించింది. ఆమె జీవితం ఆకాలంలో మేధావులైన స్త్రీలకు వేత్తిరీత్యా ఎదురౌతున్న సమస్యలకు అద్దంపడుతుంది. ప్రస్తుతం ఆమె ముగ్గురు కుమార్తెలు పెద్దవారై విద్యావంతులై కుటుంబ సభ్యుల పూర్తి సహకారంతో వృత్తిజీవితంలో ముందుకు సాగుతున్నారు. పెద్దకుమార్తె బయోకెమెస్ట్రీ ప్రొఫెసర్‌గా పనిచేస్తుంది. తరువాత ఇద్దరు కుమార్తెలు కంప్యూటర్ సైన్సు రీసెర్చ్ చేస్తున్నారు.
మెక్సికో నగరం
మెక్సికో నగరం : Mexico City (; , అధికారిక నామం మెక్సికో, డి.ఎఫ్. లేదా క్లుప్తంగా డి.ఎఫ్. (ఫెడరల్ డిస్ట్రిక్ట్ లేదా, "డిస్ట్రిటో ఫెడరల్ "). ఇది మెక్సికో దేశానికి రాజధాని.
ఇది "ఆల్ఫా గ్లోబల్ సిటీ"గా కూడా ప్రసిద్ధి. ఉత్తర అమెరికాలోని ముఖ్యమైన విత్తరంగ నగరాలలో ఒకటి. ఇది మెక్సికో లోయలో గల వాలుప్రాంతంలో ఉంది. లోయప్రాంతంలోని పీఠభూమి ప్రాంతంలో విస్తరింపబడి ఉంది. ఈ మెక్సికో నగరంలో పదహారు మెక్సికన్ ఫెడరల్ జిల్లాలు లేదా బర్రో గలవు.
2009 గణాంకాల ప్రకారం జనాభా దాదాపు 8.84 మిలియన్లు విస్తీర్ణం 1485 చ.కి.మీ. 
ఈ నగరాన్ని అజ్‌టెక్లు క్రీ.శ. 1325 లో నిర్మించారు. మెక్సికో నగరము, రాజకీయ, ప్రభుత్వపర మరియు విత్తరాజధానిగా వుండేది.
Mexico City is twinned with:
పాలమూరు జిల్లా చారిత్రక స్థలాలు
1663 సంవత్సరం నుండి 1712 మధ్యకాలంలో పెదసోమభూపాలుడు (ఇతనినే నలసోమనాద్రి అనేవారు) పూడూరు రాజధానిగా పరిపాలించేవాడు. పూడూరు కోటను మరమ్మత్తు చేస్తుండగా గుప్తనిధి లభించగా, శత్రు ధుర్భేధ్యంగా ఉండాలనే ఉద్దేశ్యంతో గద్వాలలో మట్టి కోటను కట్టించాడు. కోట నిర్మాణంలో ఎన్నో అవాంతరాలు రావడముతో కేశవాచారి అనే బ్రాహ్మణుడిని బలి ఇచ్చారని, ఆ పాప పరిహారానికి గాను గద్వాల కోటలో చెన్నకేశవ దేవాలయాన్ని నిర్మించారని కథ ప్రచారంలో ఉంది. చెన్నకేశవ స్వామి ఆలయాన్ని నిర్మించిన తరువాత రాజధానిని పూడూరు నుంచి గద్వాలకు మార్చినాడు. గద్వాల సంస్థానాధీశులకు చెన్నకేశవ స్వామి కులదైవం.
1709 నుండి 1712 వరకు కర్నూలు దుర్గం రాజా పెదభూపాలుని ఆధీనంలో ఉండేది. బహద్దూర్ షా అనుయాయులు గద్వాల రాజు ఆధీనంలో ఉన్న కర్నూలు దుర్గాన్ని స్వాధీనం చేసుకోవడానికి నిజాం తన సేనాని దిలీప్ ఖాన్ ను పంపించాడు. దిలీప్ ఖాన్ కు పెద సోమభూపాలునికి మధ్య కర్నూలు సమీపంలోని నిడదూరు గ్రామం దగ్గర జరిగిన యుద్దంలో రాజా పెదసోమభూపాలుడు జ్యేష్ట శుక్ల అష్టమి రోజు మరణించాడు. నిజాం గద్వాల సంస్థానాన్ని వశం చేసుకోకుండా పెద్దసోమభూపాలుని భార్య లింగమ్మతో సంధిచేసుకొనడంతో నిజాం రాజ్యంలో గద్వాల స్వతంత్ర రాజ్యంగా అవతరించింది. అప్పటి నుంచి 1948లో నిజాం సంస్థానం భారతదేశంలో విలీనం అయ్యేవరకు గద్వాల సంస్థానం కొనసాగినది.
పూడూరును చాళుక్యులు పరిపాలించగా, చాళుక్యులకు, పల్లవులకు మధ్య జరిగిన యుద్దంలో పెదసోమభూపాలుడు గదను, వాలమును ప్రయోగించడము వలన ఈ కోటకు "గదవాల(గద్వాల)" అన పేరు వచ్చినదని చెబుతారు. ఈ విధంగా 1663 నుండి 1950 వరకు గద్వాల సంస్థానాధీశులచే పరిపాలింపబడింది. రాజాభరణాల రద్దు తరువాత ఈ కోటను రాష్ట్ర ప్రభుత్వం స్వాధీనం చేసుకొని, తరువాత 1962లో జిల్లాలోనే మొట్టమొదటి డిగ్రీ కళాశాలను కోటలోపల ఏర్పాటు చేసారు. డిగ్రీ కళాశాల పేరు కూడా రాణి పేరు మీదుగా మహారాణి ఆదిలక్ష్మి దేవమ్మ (మాల్డ్)డిగ్రీ కళాశాలగా పెట్టబడింది.
== 2. పూడురు
== 4.కొల్లాపురం
ఆత్మకూరు, ఆంధ్ర ప్రదేశ్ రాష్ట్రములోని మహబూబ్ నగర్ జిల్లాకు చెందిన ఒక మండలము మరియు అదే పేరు కల ఒక పట్టణము. ఇది మహబూబ్ నగర్ జిల్లాలోని 23 మేజర్ గ్రామపంచాయతీలలో ఒకటి.
పదహారు కుడుముల నోము
పదహారు కుడుముల తద్ది లేదా నోము ఆంధ్రప్రదేశ్ లో మహిళను ఆచరించే నోము. సాధారణంగా ఐశ్వర్యం కోసం ఈ కుడుముల నోము నోచుకుంటారు.
ప్రతీ సంవత్సరం బాధ్రపద శుద్ధ తదియ (తెల్లవారితే వినాయక చవితి) నాడు తలస్నానం చేసి, 256 కుడుములు తయారు చేసుకోవాలి. పదహారు కొత్త చేటలు తెచ్చి ఒక్కొక్క చేటలో పదహారు కుడుములు, పదహారు నల్లపూసలు, పదహారు రూపాయల దక్షిణ, రవిక ఉంచి, పదహారు మంది ముత్తైదువులకు వాయనమివ్వాలి. వీరికి దాహం తీర్చడం కూడా కొందరికి సంప్రదాయం ఉంది.
పార్వతీ పరమేశ్వరలు ఒకసారి భూలోక సంచారం చేస్తుండగా, అడవిలో ఒక రాచకన్య కనిపించింది. ఆ కన్య తల్లిదండ్రులు రాజ్యాన్ని కోల్పోయి అడవులు పట్టారని తెలుసుకున్నారు పార్వతీ పరమేశ్వరులు. వారి ఐశ్వర్యం వారికి తిరిగి రప్పించాలనుకుని ఆ రాచకన్య వద్దకు వెళ్లి ఒక నోము చెప్పారు. అదే పదహారు కుడుముల తద్ది. ఆ నోము నోచుకుంటే కష్టాలు తొలగుతాయని చెప్పి అదృశ్యమయ్యారు పార్వతీ పరమేశ్వరులు. ఆ నోము నోచిన రాచకన్యకు కష్టాలు తొలగినాయి. అప్పటినుంచి ఆమె ఆ నోము ప్రతి సంవత్సరం నోయగా, క్రమంగా వ్యాప్తిలోకి వచ్చింది.
పదహారు సంవత్సరాలు పై విధంగా చేసి, పదహారవ సంవత్సరం 116 మంది ముత్తైదువులకు వాయనమివ్వాలి. అయితే దీనిని చాలామంది అనుసరించడం లేదు. కేవలం ఒక సంవత్సరం చేసే నోముగా ఉంది.
త్రయోదశి వ్రతం
త్రయోదశి వ్రతం శివుడు ప్రధాన దేవునిగా ఆచరించే వ్రతం. త్రయోదశి నాడు చేస్తారు కనుక త్రయోదశి వ్రతం అని, శివపూజ, రాత్రి భోజనం చేయడం వల్ల ప్రదోష వ్రతం అని అంటారు.
త్రయోదశి వ్రతం చేసినట్లయితే మహాశివుడు ప్రసన్నం అవుతాడు. సకల సుఖాలు, సర్వ సంపదల కోసం ఈ వ్రతం చేస్తారు. ముఖ్యంగా అధికారం, హోదా కావాలనుకునేవారు త్రయోదశి వ్రతం ఆచరిస్తారు. ఈ వ్రతాన్ని నియమనిష్టలతో శ్రద్ధగా చేసినట్లయితే ధనధాన్యాలు, భోగభాగ్యాలు వేటికీ కొదవ ఉండదు.
అన్ని పూజలు, వ్రతాల మాదిరిగా త్రయోదశి వ్రతాన్ని ఉదయం వేళ చేయరు. సూర్యాస్తమయం నుండి రాత్రి రెండు ఘడియల లోపు ఈ పూజ చేస్తారు. ఏ నెలలో అయినా త్రయోదశి నాడు ఈ వ్రతం చేసుకోవచ్చు. శుక్లపక్ష సోమవారం నాడు, లేదా బహుళపక్ష శనివారం నాడు త్రయోదశి కలసివచ్చినప్పుడు గనుక త్రయోదశి వ్రతం చేస్తే ఫలితం మరీ విశేషంగా ఉంటుంది.
త్రయోదశి వ్రతాన్ని ప్రదోష వ్రతం అని కూడా అంటారు. ఈవ్రతం ఆచరించడానికి హంగులు, ఆర్భాటాలూ ఏమీ అక్కర్లేదు. త్రయోదశి వ్రతం చాలా సులువు. ఫలితం గొప్పగా ఉంటుంది. అయితే ఇది సుదీర్ఘకాలంపాటు చేయాల్సిన వ్రతం. ప్రతినెలలో వచ్చే రెండు త్రయోదశుల్లోనూ.. (శుక్లపక్ష, కృష్ణపక్ష త్రయోదశులు) త్రయోదశి వ్రతం చేయాలి. అలా 11 సంవత్సరాల పాటు ఆచరించాలి. ఏదయినా ఆటంకం వచ్చి మధ్యలో చేయలేకపోతే ఉద్యాపన చేసి ప్రతిమను విసర్జించవచ్చు.
సూర్యుడు అస్తమిస్తోన్న సమయంలో స్నానం చేయాలి. పూజా మందిరాన్ని తూర్పు లేదా ఉత్తర దిక్కుకు ముఖం పెట్టి ఉండేలా ఏర్పాటు చేసుకోవాలి. మందిరంలో శివుని విగ్రహాన్ని లేదా ఫొటోను ఉంచాలి. ఒకవేళ పరమేశ్వరుని ప్రతిమ లభించకపోతే తడిమట్టితో మహాశివుని రూపాన్ని రూపొందించుకుని "శూలపాణయే నమః" అనే మంత్రం ఉచ్చరిస్తూ ప్రతిష్ఠించాలి. శుద్ధోదకం, పుష్పాలు, గంధము, అక్షతలు మొదలైనవి సిద్ధంగా ఉంచుకోవాలి. మెడలో రుద్రాక్షమాల వేసుకుని నుదుట విభూతి దిద్దుకోవాలి. శివుని ప్రతిమకు ఎదురుగా కూర్చుని "మమ శివ ప్రసాద ప్రాప్తి కామనయా ప్రదోష వ్రతాం గీభూతం శివ పూజనం కరిష్యే" అని సంకల్పం చెప్పుకోవాలి.
గంధము, సుమాలు, అక్షతలతో మహాశివుని భక్తిగా పూజించాలి.
"పినాకపాణయే నమః" అంటూ ఆవాహన చేయాలి.
"శివాయనమః" అంటూ అభిషేకం చేయాలి.
"పశుపతయే నమః" అంటూ గంధం, పుష్పాలు, అక్షతలు, ధూపదీపవైవేద్యాలు సమర్పించాలి."జయ నాథ కృపా సింధో జయ భక్తార్తి భంజన
జయ దుస్తర సంసార సాగరోత్తారణ ప్రభో ప్రసీద
సే మహా భాగా సంసారర్తస్య ఖద్యతః
సర్వ పాపక్షయం కృత్వా రక్షమాం పరమేశ్వర"అనే శ్లోకాన్ని భక్తిగా జపిస్తూ శివుని ప్రార్థించాలి.
"మహాదేవాయ నమః" అంటూ పూజించిన మూర్తిని వదిలేయాలి.
లక్ష పసుపు నోము
లక్ష పసుపు నోము ఆంధ్ర ప్రదేశ్ లో మహిళలు నోచుకొనే ఒక నోము. దీనిలో ముత్తైదువులు పసుపు కొమ్ములను అందరికీ పంచుతారు.
ఒక వూరిలో ఒక బ్రాహ్మణ ఇల్లాలు వుండేది. ఆమె భర్త రూపసి, విద్యావంతుడు. గౌరవంగా బతకడానికి తగినన్ని సిరిసంపదలు వున్నవాడే అయినా తరచూ అనారోగ్యాల పాలబడుతూ వుండేవాడు. భర్త అనారోగ్యాల వల్ల, ఆ బ్రాహ్మణ ఇల్లాలు ఏ సుఖానికీ నోచుకోక ఏడుస్తూ వుండగా, ఆ వూరికి వచ్చిన ఒక యతీశ్వరుడు, ఆమె చేసిన అతిథి సత్కారాలకు ఆనందించి, ఆమె పరిస్థితిని దివ్య దృష్టితో తెలుసుకొని "సాధ్వీమణీ ! చింతించకు. లక్ష పసుపు నోము నోచి ఉద్యాపన చేసుకుంటే అన్నీ చక్క బడుతాయి ” అని చెప్పాడు. ఆమె అలాగే చేయగా, అది మొదలామె భర్త అనారోగ్యమనే ప్రసక్తి లేకుండా, ఆఖరికి జలుబయినా లేకుండా పూర్ణాయువుతో జీవించాడు. భార్యకు ఎనలేని సుఖం ఇచ్చాడు.
ఆరు నెలల పాటు ప్రతిరోజూ పై కథ చెప్పుకుని, తలపై అక్షతలు వేసుకోవాలి. ఏడవ నెల మొదటి రోజున ఉద్యాపన చేసుకోవాలి.
వెన్ను విరగని పసుపు కొమ్ములు లక్ష ఏరి పెట్టుకుని, తగినంత కుంకమతో శ్రీ మహా లక్ష్మీని గాని, శ్రీ గౌరీని గాని, ఎవరో ఒక అమ్మవారిని పూజించాలి. ఆ పసుపు కొమ్ములూ కుంకుమ తీసుకుని యింటి చుట్టూ వున్న వీధులన్నీ తిరిగి యింటింటా పంచిపెట్టాలి. ఏ ఇంట్లోనూ కూడా దోసెడుకు తక్కువగా పసుపు కొమ్ములివ్వకూడదు. తగినంత కుంకుమ కూడా యివ్వాలి. శక్తివంతులు పిండివంటలు కూడా పంచుకోవచ్చు.
చుట్ట పంపు
చుట్ట పంపు అనగా తక్కువ లిఫ్ట్ పంపు, ఇది రింగులు, రింగులుగా చుట్టబడిన పైపుతో చక్రం వలె ఉంటుంది. దీనిని ఆంగ్లంలో స్పైరల్ పంప్ అంటారు. ఈ చుట్ట పంపు చక్రం వలె తిరుగుతున్నపుడు మొదలు నీటిలో మునుగుతూ కొంత నీటిని తీసుకొని పై వైపుకి చేరినపుడు ఆ నీరు మరొక రింగులోకి చేరుతుంది, ఈ విధంగా చుట్ట పంపు తిరుగుతున్నపుడు మొదలు నుంచి మరొక రింగ్ లోకి, ఆ రింగ్ లో నుంచి మరొక రింగ్ లోకి అలా అలా అన్ని రింగ్ లలోకి నీరు చేరుతూ చుట్ట పంపు మధ్యగా నున్న పైపు చివరి నుంచి నీరు బయటికి వస్తుంది. ఈ స్పైరల్ పంపు ప్రవేశద్వారం నీటిని తీసుకునేందుకు ఆ నీటిని మధ్య నున్న బాహ్య కుహరం ద్వారా పై భాగానున్న నీటి సరఫరా గొట్టానికి అందించేందుకు ఈ పంపు మధ్య భాగం నీటివనరుకు ఎత్తుగా ఉండేటట్లు ప్రవేశ కుహరంలో నీరు చేరేందుకు కొంత భాగం నీటివనరులో మునిగేట్లు నిలువుచక్రంగా బిగించబడివుంటుంది.
ఈ పంపు సామర్థ్యం ముఖ్యంగా ఇది తిరిగే వేగంపై అధారపడి ఉంటుంది, ఈ పంపు సమర్ధవంతంగా పని చేసేందుకు విద్యుత్ యంత్రశక్తిని లేదా జంతుశక్తిని ఉపయోగిస్తారు.
సాధారణంగా నీటిపారుదల ప్రయోజనాల కోసం అనేక "తక్కువ లిఫ్ట్ పంపు"ల వలె ఈ చుట్ట పంపును ఉపయోగిస్తున్నారు.
చుట్ట పంపు ఆర్కిమెడెస్ స్క్రూ కు ప్రత్యామ్నాయంగా నిర్మించబడింది. ఆర్కిమెడెస్ స్క్రూ వలె కాక దీనిని సమంగా నడిపించవచ్చు, ఆర్కిమెడెన్ స్క్రూ అయితే 30° వంగి ఉంటుంది. సరైన రొటేటింగ్ సీల్ బిగించి ఉన్న చుట్ట పంపు, ఎక్కువ ఎత్తుకు నీటిని సరఫరా చేయగలదు, సాధారణంగా 5 నుంచి 10 మీటర్ల పైకి నీటిని పంపించగలదు. ఇతర సూత్రాలతో నడుపబడుతున్న కొత్త పంపులు ఉద్భవిస్తున్నప్పటికి, కొన్ని ఇతర ప్రయోజనాల దృష్ట్యా ఒక ముఖ్యమైన సాధనంగా చుట్ట పంపు మిగిలిపోయింది, దీనిని నిర్మించడం మరియు మరమ్మతు చేయడం సులభం, అంతేకాక దీనికి అయ్యే ఖర్చు చాలా తక్కువ. ఈ పంపు నిర్మించేందుకు అవసరమైన అన్ని భాగాలు మెటల్ గా స్థానిక వనరుల నుండే లభించగలదు. దీని రూపం సులభంగా చెయ్యవచ్చు.
ముందు చెప్పినట్లుగా, ఈ పంపు కేవలం చిన్న ఎత్తు మీదకే నీటిని పంపించగలదు. డ్రైనేజీ మరియు సాగునీటిపారుదల వ్యవస్థలలో వచ్చిన అనేక ఇతర పంపింగ్ అనువర్తనాల వలన లేదా నీరు ఎక్కువ లోతు నుండి తోడవలసిన పరిస్థితుల వలన ఈ పంపులు తగినవిగా లేవు.
అడవి మల్లి
మల్లె చెట్టుకి సంబంధించిన వివిధ రకాలలో ఒక రకం పేరు అడవి మల్లి. దీని శాస్త్రీయ నామం Jasminum pubescens. ఇది స్వేచ్ఛగా వ్యాప్తిచెందే పొద, ఇది మెత్తనైన హృదయాకృతి ఆకులుతో పెద్ద సమూహంగా ఉంటుంది. ఈ చెట్టు యొక్క పువ్వులు విరబూసినప్పుడు నక్షత్రాకారంలో అందంగా ఉంటాయి, ఈ పువ్వులు తెల్లగా మంచి సువాసన కలిగి ఉంటాయి. ఇది సతతహరితమని చెప్పవచ్చు, వీటి కొమ్మలు తీగలుగా వ్యాప్తిగా చెందుతాయి. ఇది సాధారణంగా బహిరంగ ప్రదేశాలలో కనిపిస్తుంది, గుట్టలలో మొదలు వద్ద కొద్ది వెడల్పుతో, 5-10 'పొడవుగా వ్రేలాడుతున్నట్లు వ్యాప్తి చెందుతాయి. బాగా గుబురుగా కాడలతో ఆకులు కలిగిన ఈ చెట్టు ఆకుపచ్చగా కనిపిస్తుంది. ఈ ఆకులు బేస్ వద్ద ఈనెకు ఒకవైపు అండాకారంలో మరియు గుండ్రంగా ఉంటాయి, ఈనెకు మరొకవైపు వ్యతిరేకంగా ఇలాగే ఉంటాయి, ఈ ఆకులు 2" పొడవుతో ఉంటాయి. నక్షత్రాకారంలో తెల్లగా, గుంపుగా ఉండే ఈ పువ్వులు దాదాపు సంవత్సరం పొడవునా కనిపిస్తాయి.
ఏడాకుల చెట్టు
ఏడాకుల చెట్టు అనే ఈ సొగసైన సతతహరిత వృక్షం భారతదేశం యొక్క చాలా భాగాలలో కనిపిస్తుంది. దీని వృక్ష శాస్త్రీయ నామం ఆల్స్టోనియా స్కాలరీస్. ఎడిన్బర్గ్ కు చెందిన ప్రముఖ వృక్ష శాస్త్రజ్ఞుడు, ప్రొఫెసర్ సి. ఆల్స్టన్ (1685-1760) జ్ఞాపకార్ధం ఈ వృక్షానికి ఈ పేరు పెట్టారు. ఈ జాతుల పేరు స్కాలరీస్, స్కాలరీస్ అనగా పండితుడు, ఈ స్కాలరీస్ పేరు ఎలా వచ్చిందంటే, పాఠశాల పిల్లలకు అవసరమయిన చెక్క పలకలను తయారు చేసేందుకు ఈ చెట్టు కలపను ఉపయోగించేవారు. ఆంగ్లంలో దీనిని డెవిల్ ట్రీ అంటారు, డెవిల్ ట్రీ అనగా దయ్యం చెట్టు, ఈ చెట్లపై దయ్యాలు నివాసముంటాయనే పుకార్లతో ఈ చెట్టు దయ్యం చెట్టుగా ప్రాచుర్యం పొందింది. అక్టోబరులో ఈ చెట్టు చిన్నని, ఆకుపచ్చని, సువాసన కలిగిన పుష్పాలను పుష్పిస్తుంది. ఈ చెట్టు యొక్క అన్ని భాగాలు విషపూరితమైనవిగా పరిగణిస్తారు. ఈ పొడవైన సొగసైన వృక్షం కఠినమైన బూడిదరంగు బెరడును కలిగివుంటుంది. ఈ చెట్టు యొక్క కొమ్మలు వలయంగా, మరియు అలాగే ఆకులు ఒకే చోట అనేకం వస్తాయి. ఈ ఆకులు కొంచెం గుండ్రంగా, తోలు వలె ముదురు ఆకుపచ్చగా ఒక్కొక్క గుచ్ఛానికి 4 నుంచి 7 ఉంటాయి, దాదాపుగా ఒక్కొక్కొక గుచ్ఛానికి ఏడు ఆకులే ఉంటాయి, అందువలనే ఈ చెట్టును ఏడాకుల చెట్టు అని, హిందీలో సప్తపర్ణి అని అంటారు. ఈ చెట్టు చెక్క చాలా మృదువైనది, ఏదైనా తయారు చేయడానికి అనువైనది, కాబట్టి, ఈ చెక్కను సాధారణంగా ప్యాకింగ్ బాక్సుల మరియు నల్లబల్లల తయారీలో ఉపయోగిస్తారు. ఈ చెట్టు బెరడును డీటా బార్క్ అంటారు, ఈ బెరడును అతిసారము మరియు జ్వరం చికిత్సకు సంప్రదాయ ఔషధంగా ఉపయోగిస్తారు. దయ్యం చెట్టుగా పేరు పొందిన ఈ చెట్టు కింద కూర్చునేందుకు లేదా సేదతీరేందుకు పశ్చిమ కనుమల్లోని గిరిజన ప్రజలు అయిష్టత వ్యక్తం చేస్తారు, అక్కడ దయ్యముంటుందని భయపడతారు.
సరళదేవదారు
సరళదేవదారు నిటారుగా 30 నుంచి 50 మీటర్ల (98-160 అడుగులు) ఎత్తు పెరుగుతుంది. దీని మాను వ్యాసం 2 మీటర్లు (6.6 అడుగులు), అనూహ్యంగా 3 మీటర్లు (10 అడుగులు) ఉంటుంది. దీని శాస్త్రీయ నామం పినస్ లాంగిఫోలియా (పైనస్ రోక్స్బుర్గీ). దీనిని తెల్లతెగడచెట్టు అని కూడా అంటారు. భారతదేశంలో కనిపించే పినస్ లలో అత్యంత ముఖ్యమైనది సరళదేవదారు. హిమాలయాలలో పెరిగే కొన్ని చెట్లలో ఇది ఒకటి, కొన్నిసార్లు ఈ జాతులలోని కొన్ని రకాలు అత్యంత కఠినమైన నేలలో కూడా పెరుగే సామర్థ్యాన్ని కలిగి ఉంటాయి. ఇది ఒక జిగురు వృక్షం, నిరంతరం రెసిన్ అందించే సామర్థ్యాన్ని కలిగి ఉంటుంది, పొడవైన గాటు కొట్టడం ద్వారా ఈ చెట్టు నుంచి రెసిన్ స్వీకరిస్తారు. నిటారుగా పెరిగే ఈ చెట్టు పై భాగం గోపురం వలె గుండ్రంగా ఉంటుంది, ఇది సతతహరిత వృక్షం, సాధారంగా చాలా ఎత్తు వరకు ఒకే మానును కలిగి ఉంటుంది, అరుదుగా ఎక్కువ మానులు కలిగి ఉంటుంది. ఈ చెట్టు బెరడు మాను వద్ద గోధుమ ఎరుపు రంగుతో మందంగా మరియు లోతుగా పగుళ్ళతో ఉంటుంది, శిఖర భాగంలో సన్నగా, పొరలుగా ఉంటుంది. వీటి ఆకులు సూదుల వలె చాలా సన్నగా 20-35 సెంటీమీటర్ల పొడవుతో విశిష్టమైన పసుపు ఆకుపచ్చని రంగులో ఉంటాయి. వీటి పుష్పాలు ద్విలింగ పుష్పాలు ఇవి గాలి ద్వారా పరాగ సంపర్కం చెందుతాయి.
వీణ వేణువైన సరిగమ విన్నావా (పాట)
ఈ పాట ఇంటింటి రామాయణం చిత్రం లోనిది. రంగనాథ్, ప్రభ అభినయించారు. గాత్రం: ఎస్.పి.బాలసుబ్రమణ్యం, ఎస్.జానకి. సాహిత్యం: వేటూరి సుందరరామ్మూర్తి. సంగీతం: రాజన్-నాగేంద్రవీణ వేణువైన సరిగమ విన్నావా
తీగ రాగమైన మధురిమ కన్నావా
తనువు తహతహలాడాల, చెలరేగాల
చెలి ఉయ్యాలలూగాల ఈ వేళలో
ఊపిరి తగిలిన వేళ, నే ఒంపులు తిరిగిన వేళ
నా వీణలో నీ వేణువే పలికే రాగమాల
చూపులు రగిలిన వేళ, ఆ చుక్కలు వెలిగిన వేళ
నా తనువునా అణువణువునా జరిగే రాసలీల
ఎదలో అందం ఎదుట, ఎదుటే వలచిన వనిత
నీ రాకతో నా తోటలో, వెలసే వనదేవత
కదిలే అందం కవిత, అది కౌగిలి కొస్తే యువత
నా పాటలో నీ పల్లవే నవత, నవ్య మమత
వడ్డే నవీన్
వడ్డే నవీన్ ప్రముఖ తెలుగు సినిమా నటుడు. ఇతని తండ్రి వడ్డే రమేష్ ప్రముఖ తెలుగు సినీ నిర్మాత.
మాగ్నస్ కార్ల్‌సన్
మాగ్నస్ కార్ల్‌సన్ నార్వే దేశానికి చెందిన చదరంగం ఆటగాడు. 2013 లో ఇతను చెన్నైలో జరిగిన ప్రపంచ చదరంగం పోటీలలో మనదేశానికి చెందిన విశ్వనాధన్ ఆనంద్ పై గెలిచి ప్రపంచ విజేతగా నిలిచాడు. కార్ల్‌సన్ సాధించిన అత్యుత్తమ రేటింగ్ పాయింట్లు 2872 చదరంగ పోటీలో ఒక రికార్డు.
కార్ల్‌సెన్ తల్లిదండ్రులు సిగ్రున్, హెన్రిక్ అల్బెర్ట్ కుమారుడిలో ఉన్న అపార ప్రతిభను, సహజ నైపుణ్యాన్ని గుర్తించి తమవంతుగా ప్రోత్సహించారు. వీరి కుటుంబం కొంతకాలం ఫిన్‌లాండ్‌లో ఉండేది. అక్కడ కార్ల్‌సెన్‌కు మిత్రులెవరూ లేకపోవడంతో లెగో (విడివిడిగా ఉండే బొమ్మలను ఒక క్రమంలో పేర్చి ఒక రూపం ఇవ్వడం) గేమ్స్ ఆడేవాడు.నాలుగేళ్ల వయస్సులోనే లెగో ద్వారా అతను కనీసం ఆరేడు గంటలు ఏకాగ్రతతో, ఎలాంటి అలసట లేకుండా ఉండేవాడు. ఈ లక్షణాలతో అతడి తండ్రి అతను చెస్ ప్లేయర్ కాగలడనే నిర్ణయానికి వచ్చాడు. అతనికి చెస్ ఆటను పరిచయం చేయడంతోపాటు అపుడపుడూ గేమ్‌లు ఆడేవాడు. కార్ల్‌సెన్‌కు ఏడేళ్ల వయసులో అతని పెద్దక్క కూడా చెస్ ఆడటం ప్రారంభించింది. అక్క ఆటను చూసిన కార్ల్‌సెన్ ఆమెను ఓడించాలనే లక్ష్యంతో చెస్‌ను సీరియస్‌గా తీసుకొని తీవ్ర సాధన చేయడం ప్రారంభించాడు.
మూడు నెలల తర్వాత అక్కను ఓడించాడు. నార్వే జాతీయ చాంపియన్‌షిప్‌లో పాల్గొన్న తొలిసారి 11వ స్థానం పొందాడు. కార్ల్‌సెన్‌కు పదేళ్లు వచ్చేసరికి గంటలకొద్దీ చెస్ బోర్డుకే అంకితమైపోయాడు. పాఠశాల హోంవర్క్ కూడా కుటుంబ సభ్యులు గుర్తుచేసేవారు. 13 ఏళ్లకు గ్రాండ్‌మాస్టర్ హోదా సంపాదించాడు. 16 ఏళ్లు వచ్చాక కూడా ఉన్నతవిద్య అభ్యసిస్తే బాగుంటుందని కుటుంబ సభ్యులు సూచించేవారు. కానీ చెస్ తప్ప మరో లోకం తెలియకుండా కార్ల్‌సెన్ ముందుకు దూసుకెళ్లాడు. కుటుంబ సభ్యులు కూడా ఆ అబ్బాయి ఆసక్తిని గమనించి ప్రోత్సహించారు. ఆ ఫలితం గానే అతను ప్రపంచ విజేతగా నిలువగలిగాడు.
ఐదుసార్లు విశ్వవిజేత ఆనంద్‌తో జరిగిన మ్యాచ్‌లో కార్ల్‌సెన్ 6.5-3.5 పాయింట్ల తేడాతో నెగ్గి ప్రపంచ చాంపియన్‌గా అవతరించి తమిళనాడు ముఖ్యమంత్రి జయలలిత చేతుల మీదుగా రూ. 9 కోట్ల 90 లక్షల బహుమతి తోపాటు ట్రోఫీని గెలుచుకున్నాడు. రెండవ స్థానంలో నిలిచిన విశ్వనాథన్ ఆనంద్‌ రూ. 6 కోట్ల 3 లక్షల బహుమతి గెలుచుకున్నాడు. అంతర్జాతీయ చెస్ సమాఖ్య (ఫిడే) అధ్యక్షుడు కిర్సాన్ ఇల్యూమ్‌జినవ్ వరుసగా కార్ల్‌సెన్, ఆనంద్‌లకు స్వర్ణ, రజత పతకాలను అందజేశాడు.
వల్లభాపురం జనార్ధన
వల్లభాపురం జనార్ధన తెలుగు పండితులుగా పనిచేసి, పదవీ విరమణ పొందినారు. పాలమూరు జిల్లాలో ప్రముఖ కవులలో ఈయన ఒకరు. ఇతను వామపక్ష భావ జాలంతో రచనలు చేశారు. వీరి కవితలు అనేక పత్రికలలో, సంకలనాలలో చోటును సంపాదించుకున్నాయి. ప్రజా సాహితీ జిల్లా బాధ్యులుగా అనేక సాహితీ కార్యక్రమాలను నిర్వహించారు. వీరు పహారా కాస్తున్న రాత్రి అను కవితా సంకలనాన్ని వెలువరించారు.
శ్రీశ్రీ మీద ఉన్న అభిమానంతో ' యుగ పతాక ' పేరుతో ఓ దీర్ఘ కవితను వెలువరించారు.
పరిమళ్
పరిమళ్ మహబూబ్ నగర్ జిల్లా బిజినపల్లి మండలంలోని మంగనూర్ గ్రామానికి చెందిన కవి. వెంకటయ్య అను జన్మ నామం కలిగిన ఈ కవి పరిమళ్ పేరుతో కవిత్వం రాస్తున్నాడు. ఆంధ్రజ్యోతి, ఆంధ్రభూమి, పత్రిక, ప్రస్థానం, ప్రగతి, సోయి, ప్రజాసంసృతి, అరుణతార వంటి పత్రికలలో, పాలమూరు గోస, గ్లోబల్ ఖడ్గం, మా ఊరు, జనకవనం. గుజరాత్ గాయం, ప్రపంచీకరణ ప్రతిధ్వని వంటి ఆభ్యుదయ సాహిత్య సంకలనాలలో వీరి కవితలు ముద్రించబడ్డాయి. కొన్ని కథలు కూడా రాశారు. విరసం వారు వెలువరించిన 'కథల పంట' లో వీరి కథకు స్థానం దక్కింది. 2005లో 42 కవితలతో మట్టిగంప కవితా సంకలనాన్ని వెలువరించాడు. కొన్ని కవితలు, కొన్ని వ్యాసాలతో కలిపి డెడ్డెనకనక అను పుస్తకాన్ని వెలువరించాడు. ఉస్మానియా విశ్వ విద్యాలయంలో, డా. బి. కేశవులు గారి పర్యవేక్షణలో పాలమూరు జిల్లా వచన కవిత్వం - ఆర్థిక, సామాజిక విశ్లేషణ  అను అంశం మీద పరిశోధన చేసి, డాక్టరేట్ పట్టా పుచ్చుకున్నారు. ప్రస్తుతం మాగనూర్ ప్రభుత్వ జూనియర్ కళాశాలలో తెలుగు ఉపన్యాసకులుగా పనిచేస్తున్నారు. పాలమూరు స్థితి గతులలో మార్పు కోసం గత కొంత కాలంగా ఉద్యమిస్తున్న పాలమూరు అధ్యయన వేదికలో భాగస్వాములు. ఈ వేదికలోని ఇతర సోదర కవులు ఉదయమిత్ర, ఇక్బాల్ పాష లతో కలిసి దుఃఖాగ్నుల తెలంగాణ అను చిన్న కవితా సంకలనాన్ని వెలువరించాడు.
మేధా ఖొలే
మేధాఖొలే పుట్టి పెరిగింది పూనా. వారిది మద్యతరగతి కుటుంబం. ఆమె తన మాతృభాష అయిన మరాఠీ మాధ్యమంలో ఉన్నత పాఠశాల విద్యను సాగించింది. ఒకప్పుడు ఆమెకు సాహిత్యం పట్ల మక్కువ ఎక్కువ. అయినప్పటికీ పదవతరగతి పరీక్షలలో 88% మార్కులు పొందిన తరువాత ఆమెనిర్ణయంలో మార్పులు సంభవించాయి. ఆమె స్నేహితులంతా విజ్ఞాన శాస్త్రము ప్రధానాంశంగా డిగ్రీ కోర్సు తీసుకున్న కారణంగా ఆమెకూడా విజ్ఞాన శాస్త్రము డిగ్రీలో చేరడానికి నిర్ణయించుకున్నది. తరువాత ఆమె " ఫర్గసన్ కాలేజిలో "లో బి..ఎస్.సి డిగ్రీ విద్యను కొనసాగించింది. డిగ్రీ చదుతున్న మూడు సంవత్సరాల కాలంలో ఆమెకు ప్రత్యేకంగా భౌతికశాస్త్రం పట్ల ఆసక్తి కలిగింది. ప్రధానంగా " క్వాంటం మెకానిజం " పట్ల మరింత ఆసక్తి కలిగింది.
ఆయన విజ్ఞాన శాస్త్రము డిగ్రీ తీసుకుని తరువాత లా ప్రధానానంశగా పోస్ట్‌గ్రాడ్యుయేషన్ చేసాడు. అలాగే హ్యూమన్ ఫిజియాలజీ రీసెర్చ్ సేసాడు. ఆయన తన కుమార్తెలమీద సాంఘిక సంప్రదాయ నిబంధలను విధించక వారికి వారు కోరుకున్న విధంగా ఉన్నత విద్యను అభ్యసించడానికి అవసరమైన సహాయం ప్రోత్సాహం అందించాడు. మేధా తనతండ్రి నుండి నేర్చుకోవడంలో ఉన్న ఆనందాన్ని తెలుసుకున్నది. మేధా ఖొలె తండ్రి మానవీయ విలువలకు మరియు విద్యకు అత్యంత గౌరవం ఉన్నవాడు.
ప్రయోగాలు చెయ్యడం, ధియరీ చదివి నేర్చుకోవడం మరియు పుస్తకాలు చదవడం, ప్రాక్టికల్ క్లాసులలో జాగరూకతగా ఉండి పరిశీలించడం ప్రంసిపల్స్ నృర్చుకోవడం ఆమెకు ఆసక్తి కలిగించాయి. ఆసక్తితో అధ్యయనం చేసిన కారణంగా బి.ఎస్.సి డిగ్రీ పరీక్షలలో ఉన్నతశ్రేణిలో విజయం సాధించింది. తరువాత తండ్రి ప్రోత్సాహంతో " యూనివర్శిటీ ఆఫ్ పూనా "లో ఆమె ఎం.ఎస్.సి, ఫిజిక్స్ పూర్తిచేసింది.
1989లో ఎం.ఎస్.సి డిగ్రీ అందుకున్న తరువాత ఆమె " స్టేట్ మరియు నేషనల్ సివిల్ సర్వీసెస్ " పరీక్షలకు హాజరు అయింది. సమాజానికి సేవలు అదించడానికి సివిల్ సర్వీసెస్ ఉత్తమ మార్గమని ఆమె భావించింది. ఆమె స్టేట్ సివిల్ పరీక్షలద్వారా రెండుమార్లు గ్రూప్ ఏ గజిటెడ్ ఆఫీసర్‌గా ఎన్నిక చేయబడింది. అమె స్వ్లల్పకాలం ఇంకంటాక్స్ డిపార్ట్‌మెంటులో పనిచేసింది. విజ్ఞాన శాస్త్రము సంబంధం లేకపోయినా ఆ ఉద్యోగం ఆమెకు తృప్తినిచ్చింది. తరువాత ఆమె " యూనియన్ పబ్లిక్ సర్వీస్ కమిషన్ " ద్వారా గజిటెడ్ ఆఫీసర్‌గా ఎన్నికైంది. తరువాత ఆమె " ఇండియన్ మెటీరియరాజికల్ " డిపార్ట్‌మెంటులో చేరింది. తరువాత మెటీరియరాలజీ శిక్షణ తీసుకున్న సమయంలో మెటీరియరాలజీ రీసెర్చ్ చేయాలన్న ఆసక్తి అధికమైంది. 
మెటీయరాలజీలో ఫిజిక్స్, మేథమెటుక్స్, స్టాటిస్టిక్స్, జాగ్రఫీ, ఎంవిరాన్మెంటల్, విజ్ఞాన శాస్త్రము మరియు అలైడ్ ఫీల్డ్ సంబంధిత మిశ్రితమైన పలు అంశాలు ఉంటాయి. మెటీయరాలజీలో వాతావరణం ఒక అంశం కనుక శిక్షణ తరువాత ఆమె ముంబయితుఫాన్ హెచ్చరిక కేంద్రంలో వెదర్ ఫోర్కేస్టర్‌గా 1/5 సంవత్సరం పనిచేసింది. ఈ పని ఆమెకు వాతావరణంలో కలిగే మార్పులను గురించిన అవగాహన కలిగించింది. 1994లో ఆమె పూనా మెటీయరాజికల్ ఆఫీసు రీసెర్చ్ యూనిట్‌కు బదిలీ చేయబడి 8 సంవత్సరాలు పనిచేసింది. ఉద్యోగంలో భాగంగా ఆమె పలువిద్యార్థులకు మెటీయరాలజీలోని అంశాలలో శిక్షణ ఇచ్చిన కారణంగా అవగాహన మరింత మెరుగైంది. తరువాత ఆమె వైవిధ్యమైన భారతీయ వాతావరణంగురించి అధ్యయనం చేసి మొదటి రీసెర్చ్ పేపర్ (పరిశోధనా పత్రం) ప్రచురించింది. పరిశోధనాంశాలను జాయీయ మరియు అంతర్జాతీయ సెమినార్లలో ప్రదర్శించింది. తరువాత వైవిధ్యమైన భారతీయ వాతావరణంగురించి చేసిన పరిశోధన ద్వారా 2001లో డాక్టరేట్ అందుకున్నది.
ఆస్తి చట్టం
ఆస్తి చట్టం అనగా ఆస్తులకు సంబంధించిన చట్టం. యాజమాన్యం యొక్క వివిధ రూపాలపై మరియు సాధారణ చట్ట న్యాయ వ్యవస్థలోని స్థిరాస్తి మరియు వ్యక్తిగత ఆస్తుల అద్దెలపై ఈ చట్టం అధికారాన్ని చెలాయిస్తుంది. పౌర చట్టం వ్యవస్థలో, చర మరియు స్థిర ఆస్తుల మధ్య ఒక విభజన ఏర్పడింది. చరాస్తి రమారమి వ్యక్తిగత ఆస్తిని సూచిస్తుంది, అయితే స్థిరాస్తి వాస్తవ ఆస్తిని సూచిస్తుంది, మరియు వీనికి సంబంధించిన హక్కులు మరియు బాధ్యతలు ఆస్తిచట్టం ఆధీనంలో ఉంటాయి. భావన, ఆలోచన లేదా ఆస్తి యొక్క తత్వశాస్త్రంలతో మొత్తం ఆస్తిచట్టం ముడిపడివుంది. కొన్ని చట్ట పరిధులలో చారిత్రకంగా అన్ని ఆస్తులు చక్రవర్తి యాజమాన్యంలో ఉండేవి, మరియు అవి విశ్వాస మరియు విధేయతా భూస్వామ్య వ్యవస్థల ద్వారా బదిలీ అవుతుండేవి. అయితే ఆధునిక కాలం యొక్క మొదటి ప్రభుత్వ చర్యల మధ్య నెపోలియన్ కోడ్ ఉంది, ఇది సంపూర్ణ యాజమాన్య భావనను చట్టానికి పరిచయం చేసింది. ప్రస్తుత వ్యక్తిగత ఆస్తి హక్కుల రక్షణ మధ్యయుగ ఇస్లామిక్ చట్టంలోనివి, మరియు చట్టశాస్త్రంలోనివి, మరియు మధ్యయుగపు మరియు ప్రారంభ ఆధునిక ఇంగ్లాండ్ యొక్క సాధారణ న్యాయస్థానాలలోనివి మరికొన్ని ప్రస్తుత చట్ట పద్ధతులు.
బంద్
బంద్ నిజానికి ఒక హిందీ పదం, దీని అర్థం మూసివేయడం. ఇది భారతదేశం మరియు నేపాల్ వంటి దక్షిణాసియా దేశాల్లో రాజకీయ ఉద్యమకారులు ఉపయోగించే ఒక నిరసన యొక్క ఒక రూపం. బంద్ సమయంలో ఒక రాజకీయ పార్టీ లేదా ఒక సంఘం సాధారణ సమ్మె ప్రకటిస్తుంది. భారత్ బంద్ అని ప్రకటిస్తే భారతదేశం అంతటా బంద్ చేయాలని సూచించినట్టు, రాష్ట్ర బంద్ అని ప్రకటిస్తే రాష్ట్రం అంతటా బంద్ చేయాలని సూచించినట్టు, జిల్లా బంద్ అని ప్రకటిస్తే జిల్లా అంతటా బంద్ చేయాలని సూచించినట్టు, ఈ విధంగా బంద్ ఒక నిర్ధిష్ట ప్రాంతంలో చేయాలని ముందుగా ప్రకటిస్తారు. తరచుగా సంఘం లేదా రాజకీయ పార్టీ బంద్ ప్రకటించినప్పుడు సాధారణ ప్రజలు కార్యాలయ పనులు మాని ఇంటి వద్దే ఉండాలని ఆశిస్తారు. అత్యంత ప్రభావం దుకాణదారులపై పడుతుంది, బంద్ చేసేవారు బంద్ సమయములో దుకాణాలు మూయమని చెబుతారు, అలాగే ప్రయాణీకులను గమ్యస్థానాలకు చేరవేసే వాహనదారులకు వాహనాలు నడపవద్దని చెబుతారు. బంద్ అనగా శక్తివంతమైన అర్థములో శాసనోల్లంఘన. ఎందుకంటే నిరసన సాధనలలో బంద్ చాలా భయానకమైనది, స్థానిక సమాజంపై విపరీతమైన ప్రభావాన్ని చూపిస్తుంది.
బంద్ అనగా మూసివేయడం. బంద్ సమయంలో ఎటువంటి ఆర్థిక పరమైన లావాదేవిలు జరగకుండా నిర్భంధించడం. ఎవరికి వారు స్వచ్ఛందంగా ఇటువంటి నిర్ణయాన్ని తీసుకుంటే దానిని స్వచ్ఛంద బంద్ అని, బలవంతంగా ఇటువంటి నిర్ణయాన్ని తీసుకుంటే దానిని నిర్భంధ బంద్ అని అంటారు. ప్రభుత్వంపై తమ తీవ్రమైన వ్యతిరేకతా భావాన్ని ఈ రూపంలో ప్రదర్శిస్తారు.
చరాస్తి
వ్యక్తిగత ఆస్తి సాధారణంగా ప్రైవేట్ ఆస్తిగా పరిగణించబడుతుంది, సాధారణ చట్ట వ్యవస్థల్లో వ్యక్తిగత ఆస్తి చరాస్తిగా పిలువబడుతుంది, ఇది ఒక స్థలం నుంచి మరొక స్థలానికి కదులుతూ ఉంటుంది, వాస్తవ ఆస్తికి ఇది విభిన్నమైనది. ఈ పదం భూమి మరియు భవనాలు వంటి స్థిరాస్తికి వ్యతిరేకమైనది. భూమిపై ఉన్న చరాస్తి, భూమితో పాటు స్వయంచాలకంగా అమ్మబడదు, ఉదాహరణకు వన్యప్రాణులు మరియు పశువులు మొదలగున్నవి. నిజానికి ఈ పదం cattle (chattel=చరాస్తి), ఇది ప్రాచీన ప్రెంచ్ Chatel యొక్క ప్రాచీన నార్మన్ రూపాంతరం, ఈ పదం ఒకప్పుడు సాధారణ చలన వ్యక్తిగత ఆస్తికి పర్యాయపదంగా ఉండేది.
వ్యక్తిగత ఆస్తి వేర్వేరు మార్గాల్లో వర్గీకరించవచ్చు.
సాధారణంగా తాకగలిగి లేదా భావించగలిగి కదిలించ గలిగిన (అనగా, వాస్తవ ఆస్తి లేదా భూమి జోడించలేదు) ఏ రకపు ఆస్తి అయినా ప్రత్యక్ష వ్యక్తిగత ఆస్తిని సూచిస్తుంది. వీటిలో సాధారణంగా ఫర్నిచర్, దుస్తులు, ఆభరణాలు, కళ, రచనలు, లేక ఇంటి సామాగ్రి వంటి వస్తువులు ఉంటాయి.
అగోచర వ్యక్తిగత ఆస్తి లేదా "ఇంటాంజిబుల్స్" వ్యక్తిగత ఆస్తిని సూచిస్తుంది, నిజానికి దీనిని తరలించలేరు, తాకలేరు లేదా భావించలేరు, కానీ బదులుగా విలువను సూచిస్తుంది. సెక్యూరిటీలు, సేవ (అర్ధశాస్త్రం), మరియు పరిగణింపలేని ఆస్తుల వంటివి.
మూలధనం
అర్థశాస్త్రంలో మూలధన వస్తువులు, నిజమైన మూలధనం, లేదా మూలధన ఆస్తులుగా ఇప్పటికే ఉత్పత్తి అయిన వస్తువులు ఉన్నాయి లేదా ఏవైనా ఆర్థికేతర ఆస్తులు అవి వస్తువుల యొక్క ఉత్పత్తిలో ఉపయోగించేవి లేదా సేవలు. సహజ మూలధనం మరియు సామాజిక మూలధనం యొక్క నిర్వచనాలు, పర్యావరణ వ్యవస్థలలోనివి మరియు మూలధన ఆస్తులుగా నిర్వచించబడ్డ సామాజిక సంబంధాలు కలుపుకొని కొన్ని అకౌంటింగ్ విధానాలు ట్రిపుల్ బాటమ్ లైన్ వంటివిగా ఉన్నాయి. సంపదను సృష్టించడం యొక్క ప్రాథమిక అర్థం మూలధనం యొక్క నియంత్రణ.
సంపద యొక్క విస్తృత నిర్వచనం (ఆరోగ్య లేదా శ్రేయస్సు సహా చెప్పటానికి) ఉపయోగించినట్లయితే అప్పుడు మూలధనం యొక్క విస్తృత నిర్వచనం తగినది అని.
వెలుపల ప్రసారాలు
స్టూడియో నుండి కాకుండా స్టూడియో వెలుపల నుండి చేసే కార్యక్రమ ప్రసారాలను వెలుపల ప్రసారాలు లేక స్టూడియోకు వెలుపల ప్రసారాలు అంటారు. వెలుపల ప్రసారాలను ఇంగ్లీషులో అవుట్ సైడ్ బ్రాడ్ కాస్టింగ్ అంటారు. మొబైల్ రిమోట్ ప్రసార టెలివిజన్ స్టూడియో నుండి స్వీకరించే టెలివిజన్ లేదా రేడియో కార్యక్రమాలకు సంబంధించిన ఎలక్ట్రానిక్ రంగ ఉత్పత్తులను (Electronic Field Production - EFP) అవుట్ సైడ్ బ్రాడ్ కాస్టింగ్ (Outside broadcasting - OB) అంటారు. సాధారణంగా టెలివిజన్ న్యూస్ మరియు స్పోర్ట్స్ టెలివిజన్ కార్యక్రమాలను కవర్ చేయడానికి ఈ మొబైల్ రిమోట్ ప్రసార టెలివిజన్ స్టూడియోలను ఉపయోగిస్తారు. ప్రొఫెషనల్ కెమెరా మరియు మైక్రోఫోన్ సిగ్నల్స్ సహాయంతో ఉత్పత్తి చేసిన రికార్డింగ్ ప్రసారాలను వెలుపలి ప్రసారాల ప్రక్రియలో భాగంగా సాధ్యమైనంత వరకు మొబైల్ ప్రొడక్షన్ ట్రక్కు నుంచే ప్రసారం చేస్తారు.
టెలివిజన్ స్టూడియో
పెట్టుబడి
ఫైనాన్స్ మరియు ఎకనామిక్స్ లలో పెట్టుబడి విభిన్న అర్ధాలను కలిగి ఉంది.
అర్థశాస్త్రంలో పెట్టుబడి అనగా కర్మాగారాలు, యంత్రాలు, ఇళ్ళు, మరియు వస్తువుల జాబితాల వంటి కొత్తగా ఉత్పత్తి చేయగల భౌతిక విషయాలను పోగు చేయడం.
ఫైనాన్స్ (ద్రవ్యము) లో పెట్టుబడి అనగా మూలధనం విలువ పెరుగుదల, డివిడెండ్లు, మరియు/లేదా వడ్డీ ఆదాయాల యొక్క ఊహతో ఒక ఆస్తి లోకి డబ్బు పెట్టటం. ఈ పరిశోధన మరియు విశ్లేషణ ద్వారా ఆదాయం పొందవచ్చు లేదా పొందకపోవచ్చు.
ద్రవ్యోల్బణ ముప్పుతో పాటు ఇతర విషయాలననుసరించి ఈక్విటీల్లో పెట్టుబడి, ఆస్తి, మరియు స్థిర వడ్డీ సెక్యూరిటీల వంటి పెట్టుబడి యొక్క చాలా లేదా అన్ని రూపాలలో కొంత రిస్క్ ఉంటుంది. పెట్టుబడులకు సంబంధించిన నష్టాలను గుర్తించి నిర్వహించడం ప్రాజెక్ట్ పెట్టుబడిదారులకు ఎంతో అవసరం.
పెద్దలకు మాత్రమే
ఒక విషయం గురించి చదువుతున్నప్పుడు లేదా వింటున్నప్పుడు లేదా చూస్తున్నప్పుడు ఏది తప్పో, ఏది ఒప్పో తెలుసుకోలేని వయసులో ఉన్నవారు వాటిని అనుసరించి చెడు మార్గం వైపు వెళ్తారని భావించిన వాటిని ఇవి పెద్దలకు మాత్రమే 
అని ఒక సూచనను ఇవ్వడం జరుగుతుంది. 18 సంవత్సరంల వయసు పైబడినవారు, కొన్ని దేశాలలో 21 సంవత్సరాలు దాటినవారు పెద్దవారు కింద లెక్క. 
పిల్లలు చూడకూడదని నిర్ణయించిన శృంగార భరిత మరియు హర్రర్ చిత్రాలకు A అనే అక్షరాన్ని ఆ చిత్రానికి సంబంధించిన వాల్ పోస్టర్లపై ముద్రిస్తారు.
రూపం
రూపం అనగా ఆకారం. దీనిని ఆంగ్లంలో Figureఫిగర్ అంటారు. విషయ సూచిక. 1 కళారూపం; 2 సాహిత్యరూపం; 3 అంకెలరూపం; 4 పోటీరూపం; 5 వెలుపలి లింకులు.
1.చిత్రలేఖనం
1.రాతరూపం
1.సంఖ్య
1.అందగత్తెల పోటీ
2.శరీరాకృతి పోటీ
సంయుక్త ప్రవచనాలు
సంయోజకాలతో సరళ ప్రవచనాలను అనుసంధానం చేయడం వల్ల ఏర్పడే ప్రవచనాలను సంయుక్త ప్రవచనాలు అంటారు.
ప్రధాన వ్యాసం ప్రవచనం (గణిత శాస్త్రం)
సత్యముగాని, అసత్యముగాని ఏదో ఒకటి మాత్రమే అయ్యే వాక్యమును ప్రవచనము అంటారు.
ప్రధాన వ్యాసం సంయోజకాలు
చాలా ప్రవచనాలు కొన్ని సరళమైన ప్రవచనాలను కొన్ని ప్రత్యేక పదాలతో అనుసంధానం చేయడం వల్ల ఏర్పడేవే, ఇలా అనుసంధానం చేసే పదాలను సంయోజకాలు అంటారు. ఈ సంయోజకాలతో సరళ ప్రవచనాలను అనుసంధానం చేయడం వల్ల ఏర్పడే ప్రవచనాలను సంయుక్త ప్రవచనాలు అంటారు.
ఉదాహరణలు :
p : 2 తప్ప మిగతా ప్రధాన సంఖ్యలన్నీ బేసిసంఖ్యలే.
r : 2 ఒక సరిప్రధాన సంఖ్య.
ఈ రెండు ప్రవచనాలను ఉపయోగించి రకరకాల సంయుక్త ప్రవచనాలను తయారు చేయవచ్చు. మచ్చుకు కొన్ని.
(i) 2 తప్ప మిగతా ప్రధాన సంఖ్యలన్నీ బేసిసంఖ్యలే మరియు 2 ఒక సరిప్రధాన సంఖ్య. అనగా p మరియు q
(ii) 2 తప్ప మిగతా ప్రధాన సంఖ్యలన్నీ బేసి సంఖ్యలే లేదా 2 ఒక సరి ప్రధాన సంఖ్య అనగా p లేదా q
(iii) 2 తప్ప మిగతా ప్రధాన సంఖ్యలన్ని బేసి సంఖ్యలయినపుడు 2 ఒక సరిప్రధాన సంఖ్య అవుతుంది. అనగా p అయినపుడు q అవుతుంది.
(iv) 2 తప్ప మిగత ప్రధాన సంఖ్యలన్నీ బేసి సంఖ్య లే అయినపుడు కేవలం అలా అయినపుడు మాత్రమే 2 ఒక సరి ప్రధాన సంఖ్య అవుతుంది.
i.e., p అయినపుడు కేవలం అలా అయినపుడు మాత్రమే q అవుతుంది.
(v) 2 ఒక సరిప్రధాన సంఖ్య అనునది నిజం కాదు.
సమాధి
ఒక జీవి మరణించినప్పుడు ఆ జీవి జ్ఞాపకార్ధం నిర్మించబడిన కట్టడాన్ని సమాధి అంటారు. శ్మశానంలో శవాన్ని పూడ్చిన చోట నిర్మించబడిన కట్టడాన్ని సమాధి అంటారు. శ్మశానంలో అనేక సమాధులు నిర్మించబడి ఉంటాయి.
తాజ్ మహల్ అనే ఒక అద్భుతమైన సమాధి, భారతదేశంలోని ఆగ్రా నగరంలో ఉంది, ఇది మొఘల్ చక్రవర్తి షాజహాన్ తన ప్రియమైన భార్య ముంతాజ్ మహల్ జ్ఞాపకార్ధంగా నిర్మించాడు.
విడువటిల్లు
విడవలిని పై కప్పుగా నేయబడిన ఇంటిని విడువటిల్లు అంటారు. ఎండుగడ్డి, జమ్ముగడ్డి, కాకివెదురు వంటి వృక్ష సంబంధితాలను పైకప్పుగా వేయబడిన ఇళ్లను కూడా విడువటిల్లు లేక పాకిల్లు అంటారు. ఇటువంటి ఇళ్లను విడవలితో విడవలినేసేవారు ప్రత్యేక నైపుణ్యంతో నిర్మించటం వలన ఈ రకపు ఇళ్లకు విడువటిల్లు అనే పేరు వచ్చింది. ఇది చాలా పాత రూఫింగ్ పద్ధతి మరియు ఉష్ణమండల మరియు సమశీతోష్ణ వాతావరణ రెండింటిలోను ఈ పద్ధతి ఉపయోగిస్తారు. తక్కువ ఖర్చుతో నిర్మించగల ఇటువంటి ఇళ్లను అభివృద్ధి చెందుతున్న దేశాలలో నిర్మిస్తున్నారు. వృక్ష సంబంధితాలలో మాత్రమే నిర్మించే ఇటువంటి ఇళ్లు ప్రత్యేక కళాత్మకంగా ఉండటంతో కొన్ని అభివృద్ధి చెందిన దేశాలలోని ధనికులు కూడా ఇటువంటి ఇళ్ల నిర్మాణాలపై ఆసక్తి కనబరుస్తున్నారు.
విడవలి నేసే పద్ధతిని ఒక తరం నుంచి మరొక తరం నేర్చుకుంటూ ఈ పద్ధతిని కొనసాగిస్తున్నారు. ఇటువంటి నిర్మాణాలు వినియోగదారులను ఆకర్షించేందుకు గార్డెన్ హోటల్స్ నిర్మాణాలలో ఉపయోగిస్తున్నారు. బాగా నేసిన పైకప్పు తరచుగా కప్పనవసరం ఉండదు. సాధారణంగా 8-14 సంవత్సరాలకు పైకప్పు మారుస్తుంటారు. పైకప్పుకి వాడిన రకాన్ని బట్టి ఈ పైకప్పు ఎంతకాలానికి మార్చవలసి ఉంటుందో ఊహించుకోవచ్చు, మంచి విడవలితో బాగా నేసిన పైకప్పు 30 సంవత్సరాల వరకు కూడా పాడవకుండా ఉంటుంది.
కొట్టాలపల్లి
కొట్టాలపల్లి, అనంతపురం జిల్లా, విడపనకళ్ మండలానికి చెందిన గ్రామము. పిన్ కోడ్ : 515870.
కల్పగం పొలస
డాక్టర్ కల్పగం పొలస మైక్రోబయాలజీ శాస్త్రవేత్త. ఆమె మూడు దశాబ్ధాలుగా రీసెర్చిలో మునిగి తేలుతూ 100కు పైగా పబ్లికేషన్లను అందించారు.
ఆమె ఎం.ఎస్‌సి. చేసిన తరువాత మైక్రోబయాలజీలో పిహెచ్.డి. చేసి ఆపై ఎం.బి.ఏ చేసారు. హైదరాబాద్ లోని నేషనల్ ఇనిస్టిట్యూట్ ఆఫ్ న్యూట్రిషన్ లో సైంటిస్టుగా పనిచేస్తున్నారు. ఫుడ్ మరియు డ్రగ్ టెక్నాలజీ రీసెర్చ్ సెంటర్‌లో హెడ్‌గాచేస్తున్నారు.
ఆమె పరిశోధనలు ఆహార భద్రత మరియు పరిశుభ్రత, పోషక ఔషధ పరస్పర, పోషణ మరియు క్యాన్సర్, వ్యతిరేక ఉత్పరివర్తనము, జన్యుపరమైన మరియు వాతావరణ టాక్సికాలజీ మరియు ముందు వైద్య టాక్సికాలజీలలో ఉన్నాయి .
ఆమె ఎందరో విద్యార్థులకు న్యూట్రిషన్ మరియు మైక్రో బయాలజీలలో సహకారం అందించారు.ఆమె తన యొక్క ముప్ఫై సంవత్సరాల ప్రయోగ ప్రయాణంలో దాదపు 100 పబ్లికేషన్స్ వెలువరించారు. వాటిలో ప్రసిద్ధి చెందినకొన్ని 
నీటి యొక్క మైక్రోబయాలజీ ( Microbiology of water. Article published in the souvenir of National Social Service Conference)
ముదిరెడ్డిపల్లి (హిందూపురం)
ముదిరెడ్డిపల్లి, అనంతపురం జిల్లా, హిందూపురం మండలానికి చెందిన గ్రామము. పిన్ కోడ్ : 515201.
సడ్లపల్లి
సడ్లపల్లి, అనంతపురం జిల్లా, హిందూపురం మండలానికి చెందిన గ్రామము. పిన్ కోడ్ : 515201.
పూలకుంట (హిందూపురం)
పూలకుంట, అనంతపురం జిల్లా, హిందూపురం మండలానికి చెందిన గ్రామము. పిన్ కోడ్ : 515201.
సముచిత వినియోగం
సముచిత వినియోగం (Fair use) అనేది కాపీరైట్ చట్టం ప్రకారం కృతికర్తలకు ఆ కృతుల ఫలితాన్ని అనుభవించడానికి కల్పించబడే హక్కుకు పరిమితి మరియు మినహాయింపు. అమెరికా కాపీరైట్ చట్టంలో సముచిత వినియోగం అనేది చట్టవిధానం. దీని వలన హక్కుదారులనుండి అనుమతి పొందకుండా కాపీరైట్ హక్కులున్న కృతులను వాడుకోవడానికి వీలుకల్పిస్తుంది. వ్యాఖ్యానానికి, శోధనాయంత్రాలకు, విమర్శలకు, వార్తానివేదికలకు, పరిశోధనకు, బోధనకు, గ్రంథాలయ నిల్వలకు మరియు మేధోపరమైన వినియోగానికి దీనివలన వీలుంది. నాలుగు అంశాలతోకూడిన తుల్య పరీక్ష ప్రకారం నకలుహక్కులు విషయాన్ని చట్టపరంగా మరియు అనుమతి లేకుండా వేరొక కృతిలోవాడడం వీలవుతుంది.
సముచిత వినియోగ మనేది అమెరికాలో ప్రారంభమైంది. అటువంటి విధానాలు ఇతర దేశాల చట్టాలలో ఉన్నాయి. ఇది సాంప్రదాయమైన భద్రతా కవాటాలలో ఒకటి.
ప్రభ ఛటర్జీ
ప్రభచటర్జీ కేరళ రాష్ట్రంలోని ఒట్టపాలెం గ్రామానికి సమీపంలో ఉన్న కుగ్రామంలో పుట్టిపెరిగింది. ఆమెకు ఆమె అక్కకు రసాయనికశాస్త్రం అంటే మక్కువ ఎక్కువ. చిన్న వయసులో వారు అత్యుత్సాహం మరియు రసాయనిక శాస్త్రం పట్ల ఆసక్తితో వంటింటిని ప్రయోగశాలచేసే వారు. వారికి పదవతరగతిలో రసాయనికశాస్త్రం బోధించే ఉపాధ్యాయురాలు బోధించే సమయంలో ఈక్వేషంస్‌తో సాధారణ జీవితంలో ఉదాహరణలను కూడా చేర్చి బోధించడం ఆమెకు రసాయనికశాస్త్ర అధ్యయనాసక్తిని కలిగించింది. ప్రభాచటర్జీ అక్కతో చేరి తరచుగా సమీపంలో ఉన్న 
రబ్బరు మరియు సబ్బు తయారీ పరిశ్రమలకు వెళ్ళడం వారి ఆసక్తిని మరింత అధికం చేస్తుంది. ఆమెకు సహజంగా రసాయనికశాస్త్రం పట్ల ఉన్న ఆసక్తి పదవతరగతిలో ఉన్నతస్థాయిలో విజయం సాధించడానికి కారణం అయింది. ఆ ఆసక్తే ఆమె గణితం, భౌతికం, రసాయనికం ప్రధానాంశాలతో జూనియర్ కాలేలో ప్రవేశించేలా చేసింది. 
సుదురప్రాంతంలో ఉన్న కారణంగా జూనియర్ కాలేజిలో ప్రయోగశాలలో సౌకర్యాల కొరత కొంత ఇబ్బంది పెట్టినా అంకితభావంతో పనిచేసే ఉపాధ్య్సయులు ఆకొరతను భర్తీ సేసారు. ప్రధానంగా పాఠ్యపుస్తకాలను దాటి సరికొత్త విషయవివరణలతో బోధించిన రసాయనిక శాస్త్ర అధ్యాపకుడుగా " కె.ఆర్.జె లభించడం మరియు ఆయన రీసెర్చ్ కాన్సెప్ట్ ప్రవేశపెట్టడం ప్రభ ఛటర్జీ పరిశోధనాసక్తిని మరింత పెంచాయి. కె.ఆర్.జె తన విద్యార్ధులకు కాలేజీలో ఉన్న లోపాలను అధిగమించడాన్ని గ్రామీణ సరిహద్దులను దాటి విఙానం మీద దృష్టి సారించడం నేర్పించాడు. కె.ఆర్.జె తన శక్తియుక్తులను ఉపయోగించి ప్రభ ఛటర్జీ సహా ఆరుగురు విద్యార్ధులను " నేషనల్ కౌంసిల్ ఫర్ ఎజ్యుకేషన్ రీసెర్చ్ అండ్ ట్రైనింగ్ " (ఎన్.సి.ఇ.ఆర్.టి) నిర్వహించిన టాలెంట్ పరీక్షలకు హాజరైంది. సందేహాలను దూరంచేస్తూ ఉత్సహం అందిస్తూ టాలెంటు పరీక్షలు వ్రాయించిన కె.ఆర్.జె హాజరైన ఆరుగురు విద్యార్ధులు టాలెంటు పరీక్షలలో విజయం సాధించి " " ఇండియన్ ఇంస్టిట్యూట్ ఆఫ్ సైన్స్ " (ఐ.ఐ.ఎస్.సి) ఇంటర్‌వ్యూ కొరకు ఎన్నిక చెయ్యబడం అనందంలో మునిగితేలాడని ప్రభ ఛటర్జీ వ్రాతలు తెలియజేస్తున్నాయి. పరీక్షలకు హాజరైన మూగ్గురికి " నేషనల్ కౌంసిల్ ఫర్ ఎజ్యుకేషన్ రీసెర్చ్ అండ్ ట్రైనింగ్ " స్కాలర్ షిప్పులు లభించాయి. నేషనల్ కౌంసిల్ ఫర్ ఎజ్యుకేషన్ రీసెర్చ్ అండ్ ట్రైనింగ్ " స్కాలర్ షిప్పులు ప్రభ ఛటర్జీ విద్యాపయన మార్గాన్ని సుగమం చేసుంది. తరువాత పోస్ట్ గ్రాజ్యుయేషన్ ఆ తరువాత రీసెర్చ్ కొనసాగింది. 
ఎన్.ఎస్.టి.ఎస్ నుండి లభించిన బుక్ గ్రాంటు మరియు ఒక సంవత్సర సమ్మర్ స్కూల్ ప్రవేశార్హత ప్రభ ఛటర్జీ సైన్స్ ఆసక్తిని బలపరించింది. బుక్ గ్రాంట్ ద్వారా రెండు క్లాసిక్ రసాయనికశాస్త్ర పుస్తకాలు లభించాయి. అవి ఇంకా ఆమె పుస్తకసంగ్రహాలలో బధ్రపరచి ఉంచబడ్డాయి. ఆహ్లాదకరగా గడిచిన సమ్మర్ క్లాసెస్ " ఐ.ఐ.ఎస్.సి, నేషనల్ కెమికల్ లైబ్రరీ ( ఎన్.సి.ఎల్), నేషనల్ ఫిజికల్ లేబరేటరీ (ఎన్.పి.ఎల్) మొదలైన విద్యాసంస్థలలో నిర్వహించబడ్డాయి. ఈ మాసకాల అధ్యయనంలో ఉదయం ఉపన్యాసాలు వినడం సాయంకాలం తరగతులలో ప్రయోగాలలో పాల్గొనడం భాగాలుగా ఉన్నాయి. ఈ శిక్షణలో ప్రొఫెసర్ ఎ.కె.ఎన్ రెడ్డి ఉపన్యసించడం ప్రత్యేకత సంతరించుకున్నది. నియమ నిబంధనలను అనుసరించడం, 
జర్నల్స్‌ను తిరగవెయ్యడం, ప్రయోగాలు చెయ్యడం మరియు ఫలితాలను విశ్లేషించడం వంటి అవకాశాలు ఈ సమ్మర్ క్లాసెస్‌లో లభించాయి. 1970లో పరీక్షలు ఆలాసార్లు పోస్ట్‌పోన్మెంట్
జరిగినందున సమ్మర్ క్లాసులన్నింటికీ హాజర్ కాలాఏక పోయింది. సమ్మర్ క్లాసెస్ దేశంలోని వివిధభాగాల నుండి వచ్చిన విద్యార్థులతో కలిసి జీవించడం నేర్పగా సాయంకాలలో నిర్వహించబడిన సాంస్కృతిక కార్యక్రమాలు వారితో స్నేహాలు ఏర్పరచాయి. దశాబ్ధాల అనంతరం ఆమె పరిశోధన ముగించి వృత్తిజీవితంలో స్థిరపడింది. మూలమూలలో ఉన్న దూరతీరాల విద్యార్థులలో విఙాన తృష్ణను ప్రేరేపినచడానికి " ఎన్.ఎస్.టి.ఎస్ " వంటి సేవాసంస్థలు మరిన్ని కావాలని ఆమె అభిప్రాయపడింది.